दो दिन डिटेंशन सेंटर में रहीं, हजार डाॅलर का जुर्माना भरकर मिली बेल
Gigi Hadid Arrested At Airport For Marijuana Possession सुपरमॉडल गीगी हदीद बीतें दिनों केमन आइलैंड पर वेकेशन मनाने गई थीं। यहां 10 जुलाई को उन्हें एयरपोर्ट पर मारिजुआना (गांजा) रखने
सुपरमॉडल गीगी हदीद बीतें दिनों केमन आइलैंड पर वेकेशन मनाने गई थीं। यहां 10 जुलाई को उन्हें एयरपोर्ट पर मारिजुआना (गांजा) रखने के आरोप में गिरफ्तार कर लिया गया था।
फिलहाल, गीगी बेल पर बाहर हैं। मॉडल ने हाल ही में अपने सोशल मीडिया अकाउंट पर केमन आइलैंड ट्रिप से कुछ फोटोज शेयर की हैं। इन्हें शेयर करते हुए गीगी ने लिखा, ‘अंत भला तो सब भला।’
दोस्त के साथ ट्रेवल कर रही थीं गीगी
मीडिया रिपोर्ट्स की मानें तो जिस वक्त गीगी को अरेस्ट किया गया, वो अपनी दोस्त लेह निकोल के साथ ट्रैवल कर रही थीं। एयरपोर्ट लगेज स्कैनिंग के दौरान कस्टम ऑफिसर्स ने उन्हें पकड़ लिया। ऑफिसर्स को उनके लगेज में मारिजुआना और उससे जुड़ा हुआ सामान मिला था।
दो दिन डिटेंशन सेंटर में रहीं
यहां से गीगी को प्रिजनर्स डिटेंशन सेंटर भेज दिया गया, जहां से दो दिन बाद 12 जुलाई को उन्हें कोर्ट में पेश किया गया। यहां गीगी और उनकी दोस्त ने अपनी गलती मानी। दोनों को 1,000 डॉलर का जुर्माना भरने के बाद बेल मिल गई।
फोटोज शेयर कर कहा, ‘अंत भला तो सब भला’
अब मॉडल ने अपने इंस्टाग्राम अकाउंट पर इस वेकेशन की कुछ तस्वीरें शेयर की है। इस पोस्ट को शेयर करते हुए उन्होंने लिखा, ‘अंत भला तो सब भला।’ तस्वीरों में वे अपने दोस्तों के साथ बीच पर एंजॉय करती नजर आ रही हैं।
अप्रैल में भारत आई थीं गीगी
गीगी इसी साल अप्रैल में भारत आई थीं। उन्होंने नीता मुकेश अंबानी कल्चरल सेंटर के इवेंच में पार्टिसिपेट किया था। गीगी के अलावा इस इवेंट में टॉम हॉलैंड, ज़ैंडेया और पेनेलोप क्रूज जैसे हॉलीवुड स्टार्स भी शामिल हुए थे।
लियोनार्डो को डेट कर रही है गीगी
इन दिनों चर्चा है कि गीगी हदीद, हॉलीवुड एक्टर लियोनार्डो डिकैप्रियो को डेट कर रही हैं। हालांकि, सूत्रों का मनाना है कि दोनों का फिलहाल सेटल होने का कोई प्लान नहीं है।
गिगी हदीद अमेरिका की सुपरमॉडल और टेलीविजन पर्सनैलिटी हैं। गिगी ने 2 साल की उम्र से ही मॉडलिंग शुरू कर दी थी।